יסכה הרני

יִסְכָּה הָרָנִי (נולדה ב-6 באפריל 1961) היא חוקרת נצרות, מורת דרך ומרצה, יועצת לארגונים ממשלתיים ופרטיים בנושאי נצרות וצליינות ופעילה בתחום החינוך הבין-דתי ובקיום מפגשים בין-דתיים. הרני נולדה בירושלים לפרופסור רפאל יהודה צבי ורבלובסקי, מרצה וחוקר מהאוניברסיטה העברית, מחלוצי חקר מדעי הדתות בישראל, ולעליזה וירץ, מחלוצות הוראת החינוך הגופני בישראל. הרני עשתה תעודת הוראה במכללת סמינר הקיבוצים, ולאחר מכן המשיכה ללימודי תואר ראשון וסיימה את לימודיה בהצטיינות, במסגרת החוג להיסטוריה כללית ובתוכנית למדעי הדתות באוניברסיטת תל אביב. במקביל ללימודי התואר הראשון עשתה קורס מורי דרך בבית הספר המרכזי לתיירות, בתל אביב. במהלך לימודים למסלול ישיר לדוקטורט חקרה את נושא הליטורגיה האורתודוקסית בחגי הפסחא בהנחייתו של פרופ' זאב רובין, עימו כתבה את חוות הדעת לכנסייה האורתודוקסית, המקובלת עד ימינו, בנושא "שבת האור בכנסיית הקבר בירושלים". הרני היא מרצה בכירה במוסדות אקדמיים ופארא-אקדמיים רבים ופעילה ותיקה בתחום יחסים בין-דתיים. היא מכשירה ומרצה לסטודנטים, מורים, מדריכים, מורי דרך, דיפלומטים ופקידי ממשלה בתחום הנצרות. הרני החלה להדריך בשנת 1989, בסמינר הנצרות הראשון מסוגו בארץ, מטעם החברה להגנת הטבע. בין המוסדות שבהם לימדה במשך השנים: משרד התיירות (עמדה גם בראש תוכנית למורי דרך לקבלת תעודת התמחות בנצרות מטעם משרד התיירות), יד בן צבי; מכון אבשלום, קתדרה, אסכולות, השחר. כן לימדה בחוג ללימודי דתות באוניברסיטת ווסליאן (אנ'), בחוג ללימודי דתות באוניברסיטת לונג איילנד (אנ'), בחוג ללימודי ארץ ישראל במכללת בית ברל, ובתוכנית למדעי הדתות באוניברסיטת תל אביב. נוסף להיותה מרצה בכירה מרבה הרני להתראיין בכלי תקשורת בנושאי נצרות וצליינות. הרני הופיעה בסדרת הטלוויזיה על תולדות ארץ ישראל - "והארץ הייתה תוהו ובוהו" בפרקים 9–12 והגישה את הפרק ה-13 העוסק בקדושת ארץ הקודש. כן השתתפה בסדרה "The Naked Archaeologist". בדצמבר 2017 ארגנה כנס העוסק במהפכה הפרוטסטנטית לציון 500 שנה לאירוע. כיום הרני מרכזת ומלמדת בתחום הנצרות בקורס הכשרה של מורי דרך ביד בן צבי ובגופים נוספים ויועצת בענייני נצרות עבור המגזר הפרטי ועבור משרדי ממשלה: משרד החוץ, משרד הפנים, המשרד לביטחון הפנים ומשרד התיירות. יסכה הרני פעילה שנים רבות בתחום החינוך הבין דתי ובמפגשים בין דתיים. בשנת 1999 יזמה את תוכנית גשר לקשר - תוכנית ייחודית לקידום חילופי מפגשים בין ילדים ערבים בעיר העתיקה לבין ילדים יהודים מתל אביב, שמטרתה לקבץ מוסלמים, נוצרים ויהודים. בשנים 2013, ו- 2023 בעקבות אירועים של השחתות מצבות בבית הקברות הפרוטסטנטי בהר ציון, יזמה יסכה פרויקט התנדבות לשיקום בית הקברות. פעילות זו עוררה הדים רבים והצליחה לצרף לשורותיה אנשי אקדמיה, אנשי דת נוצרים ויהודים, וקהל מתנדבים מכל חלקי החברה. פגישה של המתנדבים בבית הקברות הפרוטסטנטי בהר ציון ב-11 באוקטובר 2013. המארגנת, יסכה הרני, בצד שמאל של התמונה. בשנת 2013 יזמה פרויקט "אור לכולם" - שנועד להפגיש בין סטודנטים ומתנדבים לא יהודים להדלקת נרות חנוכה, כ"הזדמנות להיכרות בלתי אמצעית, של התרבות, המנהגים והמורשת..." ומתוך מגמה "לברר איך אנחנו מצליחים לחלוק את האור הפנימי והביתי שלנו עם העולם החיצוני ולא משאירים אותו רק לעצמנו". במסגרת הפרויקט ביקשה ליצור שיח בין דתי ובין תרבותי באמצעות מפגש בין אנשים בני דתות שונות הנמצאים בארץ ומבקשים לחוות את אווירת החג הישראלית. על פעילותה הבין דתית זכתה בשנת 2013 בפרס הר ציון מטעם אוניברסיטת לוצרן. בשנת 2022 זכתה בפרס אקומני לסובלנות ולהבנה דתית וחברתית על-שם לדיסלב לסט לשנת 2022. חברת המועצה הציבורית של הקרן החדשה לישראל. הנצרות – חוברת למדריכים, החברה להגנת הטבע, 1994 "לחם הקרבן, קרבן הלחם". בתוך: לחם!, הוצאת מוזיאון ישראל, 2004 "העדות הנוצריות: הכנסיות המזרחיות". בתוך: ירושלים במאה ה-19, עורכים: גורן חיים וישראל ברטל, הוצאת יד בן-צבי. 2009 "אתרים נוצריים סביב הכנרת". בתוך: סובב כנרת, עורך: אייל מירון, הוצאת יד בן צבי, ירושלים, 2011 Yisca Harani, "Jewish Tour Guide – Christian Group: Interreligious Encounter without Pretext". In: Coexistence and Reconciliation in Israel, Voices for Interreligious Dialogue. Paulist Press, New York, 2015 David Gurevich and Yisca Harani, "Philoumenos of Jacob’s Well: A Birth of a Contemporary Ritual Murder Narrative", In Israel Studies, Vol. 22, No. 2, Indiana University Press, 2017 יסכה הרני, העולם הנוצרי - מדריך לדיפלומט הישראלי, הוצאת משרד החוץ הישראלי. 2021 מאגר המידע של יסכה הרני מתוך התוכנית "פ.א פגישה אישית" של גלי צה"ל בו התראיינה יסכה הרני יסכה הרני, באתר החברה הגאוגרפית הישראלית יסכה הרני, אודות, באתר יסכה הרני - אתר הבית Yisca Obama visit part 2, יוטיוב, ‏25 בנובמבר 2017 יסכה הרני בלונדון וקירשנבאום א, באתר ערוץ יוטיוב Ruth Eglash, Archaeologists find possible site of Jesus’s trial in Jerusalem, וושינגטון פוסט, ‏4 בינואר 2015 "והארץ הייתה תוהו ובוהו - תולדות ארץ ישראל" פרק 13: קדושת ארץ הקודש, באתר יוטיוב יסכה הרני, במסד הנתונים הקולנועיים IMDb (באנגלית) ערב עיון: 500 שנה למהפכה הפרוטסטנטית, באתר האוניברסיטה הפתוחה, ‏7 בדצמבר 2017 התמחות בנצרות - קורס למורי דרך, באתר יד בן צבי קורס הברית החדשה וארון הספרים היהודי | אדמה מסעות וטיולים, באתר www.adama.co.il מכון אבשלום, באתר מאגר המידע של יסכה הרני גב' יסכה הרני, באתר אוצרות ישראל (ארכיון) Mount Zion Award 2013 given to two women from Israel and Palestine., הפטריארכיה הלטינית של ירושלים (ארכיון) חיים גולדיטש, החשודים בהשחתת מצבות בבית עלמין נוצרי בירושלים: יהודים בני 14 ו-18, באתר ynet, ‏6 בינואר 2023 פרויקט התנדבות שיקום בית קברות הפרוסטנטי בהר ציון, ‏אוקטובר 2013 שיקום בית הקברות הפרוטסטנטי, ‏3 במרץ 2015 יסכה הרני, אור לכולם, באתר יסכה הרני - אתר אישי Mount Zion Award 2013 given to two women from Israel and Palestine., הפטריארכיה הלטינית בירושלים (ארכיון) אוניברסיטת בן-גוריון בנגב - טקס הענקת פרס אקומני לסובלנות ולהבנה דתית וחברתית על-שם לדיסלב לסט, באתר in.bgu.ac.il